മരക്കാര് റിലീസ്: കരിദിനം ആചരിക്കാന് ഫിയോക് കൊച്ചി: മോഹന്ലാലിന്റെ മരക്കാര് അറബിക്കടലിന്റെ സിംഹം എന്ന ചിത്രത്തിന്റെ ഒടിടി റിലീസുമായി ബന്ധപ്പെട്ട് നിലപാട് കടുപ്പിച്ച് തിയറ്റര് ഉടമകളുടെ സംഘടന ഫിയോക്. സിനിമ ഒടിടിയില് റിലീസ് ചെയ്യുന്ന ദിവസം കരിദിനം ആചരിക്കാനാണ് സംഘടന ഒരുങ്ങുന്നത്.കഴിഞ്ഞ ദിവസം കൊച്ചിയില് ചേര്ന്ന യോഗത്തില് ഇതു സംബന്ധിച്ച് അന്തിമ തീരുമാനമായെന്നാണ് സൂചന. റിലീസിംഗ് ദിവസം തിയറ്ററില് കരിങ്കൊടി കെട്ടും. ജീവനക്കാര് കറുത്ത ബാഡ്ജ് ധരിച്ചായിരിക്കും എത്തുക. ഇതു നടന് മോഹന്ലാലിനും ആന്റണി പെരുമ്ബാവൂരിനുമുള്ള മുന്നറിയിപ്പാണെന്നു സംഘടന വ്യക്തമാക്കി. ആന്റണി പെരുമ്ബാവൂരിന്റെ രാജി ഫിയോക് ജനറല് ബോഡി ചര്ച്ച ചെയ്യും.